Toshkentda xokkeychilarimiz ishtirokida bayram tadbiri o‘tkaziladi

24-dekabr kuni Toshkentdagi Furqat nomli istirohat bog‘ida joylashgan “Ays Avenyu” muz maydonida bayram tadbiri bo‘lib o‘tadi. U O‘zbekiston Xokkey federatsiyasi tashabbusi bilan o‘tkaziladi.

 Qozog‘istondagi xalqaro turnirda. Foto © Daryo
Tadbir doirasida o‘zbek estradasi yulduzlari ishtirokida shou tashkil qilinadi. Shuningdek, xokkey bo‘yicha ikkita o‘rtoqlik uchrashuvi bo‘lib o‘tadi.
Eslatib o‘tamiz, xokkey bo‘yicha O‘zbekiston terma jamoasi 2013-yilning mart oyida Olma-Ota shahriga safar qilib, Qozog‘iston oliy liga jamoalari bilan uchta o‘rtoqlik uchrashuvini o‘tkazib qaytdi.
Joriy yilning oktabr oyida esa “Binokor” jamoasi ilk bor Qozog‘istonda klublar o‘rtasida tashkil etilgan xalqaro turnirda ishtirok etdi va yakunda bronza medali sovrindori bo‘ldi. Jamoa sardori Alisher Azimov esa turnirning “Eng yaxshi xokkeychisi” deb topildi.